تورکیه صادراتچی لر مجلسی نینگ بیرگن معلوماتیگه کوره, میلادی 2020- ییل بیلن سالیشتیریلگنده اوتگن ییلده تورکیه نینگ صادرات میزانی 32,9 فایز گه آشیب 367,7 میلیارد دالر گه ییتدی.
میلادی 2021- ییلده تورکیه نینگ آلمان گه قیلگن صادرات میزانی 22,9 فایز گه آشیب 17 میلیارد 705,4 میلیون دالر گه کوتریلیب کیتدی.
تورکیه نینگ صادرات قیلگن اولکه لر آره سیده آلمان بیرینچی اورین نی ایگللرایکن, اوشبو اولکه آرتیدن ایسه انگلستان, امریکا قوشمه ایالت لری, ایتالیا و اسپانیا تورکیه دن اینگ کوپ واردات قیلگن جغرافیه لر آره سیده اورین ایگلله دی.
میلادی 2021- ییلده تورکیه انگلستان گه 13 میلیارد 229,7 میلیون دالر (26,3 فایز گه آشدی), امریکا قوشمه ایالتلری گه 12 میلیارد 844,7 میلیون دالر (45 فایز گه آشدی), ایتالیا گه 10 میلیارد 660,5 میلیون دالر (40,5 فایز گه آشدی) و اسپانیا گه 9 میلیارد 242 میلیون دالرلیک (45,8 فایز گه آشدی) صادرات قیلدی.
